BAFS บวก 3% ลุ้นปีนี้ “เทิร์นอะราวด์” รับดีมานด์ “น้ำมันเจ็ท” ฟื้น โบรกเคาะเป้า 35 บ.
BAFS วิ่ง 3% โบรกชี้ครึ่งปีหลังฟื้นเด่น ดันปีนี้ “เทิร์นอะราวด์” รับปัจจัยหนุนจากการฟื้นตัวของธุรกิจบริการเติมน้ำมันอากาศยาน และเปิดประเทศหนุน แนะนำราคาเป้าหมาย 35 บ.
BAFS วิ่ง 3% โบรกชี้ครึ่งปีหลังฟื้นเด่น ดันปีนี้ “เทิร์นอะราวด์” รับปัจจัยหนุนจากการฟื้นตัวของธุรกิจบริการเติมน้ำมันอากาศยาน และเปิดประเทศหนุน แนะนำราคาเป้าหมาย 35 บ.
1 ก.ย. 2565

ผู้สื่อข่าวรายงานว่า วันนี้ (1 ก.ย.65) ราคาหุ้น บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ณ เวลา 14:31 น. อยู่ที่ระดับ 29.25 บาท บวก 0.75 บาท หรือ 2.63% สูงสุดที่ระดับ 29.50 บาท ต่ำสุดที่ระดับ 28.75 บาท ด้วยมูลค่าการซื้อขาย 36.81 ล้านบาท

บล.ดาโอ (ประเทศไทย) ระบุในบทวิเคราะห์ว่า มีมุมมองเป็นบวกกับหุ้น BAFS โดยจากแนวโน้มการฟื้นตัวที่ยังเป็นไปตามคาด มีประเด็นสำคัญ ดังนี้ 1) ปริมาณเติมน้ำมันอากาศยานเฉลี่ยต่อวันล่าสุดอยู่ที่เกือบ 9 ล้านลิตรแล้ว สูงกว่า break-even ที่ 8.3 ล้านลิตร ขณะที่บริษัทยังคงเป้าหมายปริมาณรวมปี 2565 อยู่ที่มากกว่า 3 พันล้านลิตร ใกล้เคียงทางฝ่ายวิจัยคาดที่ 3.25 พันล้านลิตร โต 98% จากงวดเดียวกันของปีก่อน
2) คาดธุรกิจขนส่งน้ำมันทางท่อภาคเหนือ (NFPT) ในครึ่งปีหลังปี 65 จะเร่งตัวมากขึ้นหลังจากที่บริษัทได้รับลูกค้าโรงกลั่น รายใหม่รายหนึ่ง และ 3) ธุรกิจเติมน้ำมันอากาศยานสนามบินอู่ตะเภา คาดเห็นความคืบหน้ามากขึ้น ในปี 2565
ทั้งนี้คงประมาณการปี 2565 ขาดทุนปกติ 102 ล้านบาท ลดลงจากปี 2564 ที่ 785 ล้านบาท โดยคาดการณ์ครึ่งปีหลังปี 2565 จะฟื้นเร่งตัวต่อเนื่องและมีโอกาส turnaround ซึ่งทางฝ่ายวิจัยประเมินปริมาณเติมน้ำมันในครึ่งปีหลังปี 2565 จะอยู่สูงถึง 2 พันล้านลิตร ปรับตัวขึ้น 92% จากงวดเดียวกันของปีก่อน และเพิ่มขึ้น 67% จากช่วงครึ่งปีก่อน โดยราคาหุ้นปรับตัวขึ้นแต่ in line กับ SET ในช่วง 1 เดือน
อย่างไรก็ดีคงคำแนะนำ “ซื้อ” ราคาเป้าหมาย 35 บาท จากแนวโน้มผลการดำเนินงานที่อยู่ในโหมดการฟื้นตัวต่อเนื่องนับจากนี้ อีกทั้งยังมี catalystsจากนโยบายผ่อนคลายมาตรการโควิด-19 ของหลายประเทศ, แผนการขยาย capacity สนามบินของ AOT, รวมถึงความคืบหน้าแผนขยายการให้บริการในสนามบินอู่ตะเภา